CELEX: 32017D2355
Language: lt
Date: 2017-12-14 00:00:00
Title: 2017 m. gruodžio 14 d. Komisijos įgyvendinimo sprendimas (ES) 2017/2355, kuriuo leidžiama pateikti rinkai ultravioletine spinduliuote apdorotus grybus kaip naują maisto produktą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2017) 8474)

16.12.2017   
            
            
               LT
            
            
               Europos Sąjungos oficialusis leidinys
            
            
               L 336/52
            
         KOMISIJOS ĮGYVENDINIMO SPRENDIMAS (ES) 2017/2355
   2017 m. gruodžio 14 d.
   kuriuo leidžiama pateikti rinkai ultravioletine spinduliuote apdorotus grybus kaip naują maisto produktą pagal Europos Parlamento ir Tarybos reglamentą (EB) Nr. 258/97
   
      
         (pranešta dokumentu Nr. C(2017) 8474)
      
   
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2016 m. birželio 10 d. bendrovė „Ekoidé AB“ Švedijos kompetentingai institucijai pateikė prašymą leisti pateikti Sąjungos rinkai ultravioletine spinduliuote apdorotus grybus (Agaricus bisporus), kuriuose yra didesnis vitamino D2 kiekis, kaip naują maisto produktą, kaip apibrėžta Reglamento (EB) Nr. 258/97 1 straipsnio 2 dalies f punkte;
            
         
               (2)
            
            
               2017 m. vasario 27 d. Švedijos kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad ultravioletine spinduliuote apdoroti grybai (Agaricus bisporus), kuriuose yra didesnis vitamino D2 kiekis, atitinka Reglamento (EB) Nr. 258/97 3 straipsnio 1 dalyje naujiems maisto produktams nustatytus kriterijus;
            
         
               (3)
            
            
               2017 m. kovo 2 d. Komisija pirminio vertinimo ataskaitą persiuntė kitoms valstybėms narėms;
            
         
               (4)
            
            
               per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį kitos valstybės narės pareiškė pagrįstų prieštaravimų. Pareiškėjui pateikus papildomų paaiškinimų, valstybėms narėms ir Komisijai susirūpinimą kėlusių aspektų nebeliko;
            
         
               (5)
            
            
               Europos Parlamento ir Tarybos reglamento (ES) Nr. 1169/2011 (2) VI priedo A dalies 1 punkte nustatyta, kad maisto produkto pavadinimą sudaro arba kartu su juo pateikiami duomenys apie ypatingą jo apdorojimo būdą visais atvejais, kai, nepateikus šios informacijos, vartotojas galėtų būti suklaidintas. Kadangi vartotojai įprastai nesitiki, jog grybai būtų apdoroti ultravioletine spinduliuote, maisto produkto pavadinimą turi sudaryti arba kartu su juo būti pateikti tokie duomenys, kad vartotojai nebūtų suklaidinti;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Grybai (Agaricus bisporus), apdoroti ultravioletine spinduliuote siekiant padidinti vitamino D2 kiekį, kaip nurodyta šio sprendimo priede, gali būti pateikiami Sąjungos rinkai kaip naujas maisto produktas.
   2 straipsnis
   Grybų (Agaricus bisporus), apdorotų ultravioletine spinduliuote siekiant padidinti vitamino D2 kiekį, kuriuos leidžiama pateikti rinkai šiuo sprendimu, pavadinimas yra „ultravioletine spinduliuote apdoroti grybai (Agaricus bisporus)“.
   3 straipsnis
   Šis sprendimas skirtas „Ekoidé AB“, Vårbruksgatan 67, 583 32 Linköping, Švedija.
   
      Priimta Briuselyje 2017 m. gruodžio 14 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
   
      (2)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).
   
      PRIEDAS
      
         ULTRAVIOLETINE SPINDULIUOTE APDOROTŲ GRYBŲ (AGARICUS BISPORUS), KURIUOSE YRA DIDESNIS VITAMINO D2 KIEKIS, SPECIFIKACIJOS
      
      
         Aprašymas / apibrėžtis:
      
      Komerciniams tikslams auginami Agaricus bisporus; apdorojimas ultravioletine spinduliuote taikomas išaugintiems grybams, kuriuose vitamino D2 kiekis yra ≤ 10 μg/100 g šviežios medžiagos svorio.
      UVB spinduliuotė – ultravioletinės spinduliuotės, kurios bangos ilgis 290–320 nm, procesas.
      
         Vitaminas D2:
      
      
                  Cheminis pavadinimas
               
               
                  (3β,5Z,7E)-22E,-9,10-sekoergosta-5,7,10(19),22-tetraen-3-olis
               
            
                  Sinonimas
               
               
                  Ergokalciferolis
               
            
                  CAS Nr.
               
               
                  50-14-6
               
            
                  Molekulinė masė
               
               
                  396,65 g/mol
               
            
         Sudėtis:
      
      Vitamino D2 kiekis galutiniame produkte – 5–10 μg/100 g šviežios medžiagos svorio baigiantis laikymo terminui.